和質夫運使大夫久旱喜雨長句
作者：呂陶
朝代：宋

paragraphs: 六月陽初亢，三農否忽傾。
應祈由化力，蒙惠得歡聲。
草木英華動，山川氣象清。
石間看燕舞，池上覺蛙鳴。
水闊江尤渺，雲濃夜未明。
逡巡煩暑薄，時序好風輕。
喜意知餘潤，憂心恐易晴。
秀園吟際適，豐野望中平。
勤有賢侯志，霖非舊史評。
不須窮造物，土俗但犂耕。